Zer abesti da hori?
"Clair de lune", Claude Debussyk konposatu zuen 1905ean.
Ez duzu ezagutzen?
Ez.
Hara.
Zer gertatzen da?
Oso abesti ezaguna da.
Benetan ez duzu inoiz entzun?
Ez dut txikia nintzenetik musika askorik entzun.
Abestiak Paul Verlainen olerki bat du inspirazio-iturri.
Verlainek idatzitako izen bereko olerkiak honela dio:
Zuen arima paisaia hautatua da,
mozorroek eta maskarek sorgintzen dute
lautea jotzen eta dantza egiten eta ia
goibel beren mozorro harrigarrien azpian.
Malcolm.
Esan, Kokoro.
Benetan nor zaren ezkutatu didazu.
Egia konta diezadazun nahi dut.
Beraz, egia da?
Makina bat zara?
Kokoro al zara?
Nire aitak sortu zaitu?
Ez.
Orduan 1NNO bat zara?
Baina…
Goazen zure aita ikustera.
Noiztik dakizu?
Internetera konektatu ninduzunean,
munduko datu-base guztiak jarri zenituen nire eskura.
Ez duzu familia-libururik.
Ezta ikasketa-espedienterik ere.
1987. urtea baino lehenagoko zure erregistro oro faltsua da.
Atera dezakedan ondorio logiko bakarra da
ez zarela Malcolm Lee.
Malcolm izeneko pertsona bilakatu zinen, baina beste norbait zara.
Eta ondorio ilogikoa?
Aktibatu ninduzun unetik,
Skyneten garapenaren inguruko
isilpeko dokumentu eta frogez aritu zara.
Bazenekien 1997ko abuztuaren 29an, Estatu Batuetako ekialdeko ordu-eremuan,
Skynetek autokontzientzia garatuko zuela.
Baita eraso nuklear bat gertatuko zela ere.
Baina horrez gain, ni nengoen.
Nire gaitasunek aro honetako muga teknologikoak gainditzen dituzte.
Nor uste duzu naizela benetan?
Etorkizunetik etorritako norbait.
Istorio bat kontatuko dizut, Kokoro.
Bultzatu!
Hori da.
Etengabeko leherketen artean jaio nintzen…
Beste behin bakarrik!
Oso ondo!
Hori da!
…gizakiek urteak galtzen zeramaten gerra baten erdian.
- Malcolm! - Bizkor!
Bost urte nituenerako,
umeak soldadu errekrutatu eta gerrara bidaltzen zituzten.
Zazpi urterekin espezialista bilakatu nintzen.
Urteak eta urteak eman genituen
gure etsaiaren mekanismoa aztertzen bere ahultasunak aurkitzeko.
Denbora horretan zehar,
Terminatorrak birprogramatzeari ekin nion.
Gauzak aldatzeko asmoarekin.
Baina aldi baterako konponbidea baino ez zen.
Arazoa errotik konpondu beharra zegoen.
Nire ustez, gerraren norabidea aldatu ahal izateko
makinen izaera aldatu beharra zegoen.
Zoritxarrez,
horrela pentsatzen zuen bakarra nintzen.
Mundu guztia zegoen nire ideiaren aurka.
Koldarra nintzela uste zuten.
Gizakien baieztapen hipotetikoek abiarazitako aginduek
Skynetek ondorio okerrena ateratzea eragin zuten.
"Eta ideia horiek desagerraraziko banitu?".
Pentsatu nuen.
"Eta inteligentzia artifizialari inolako informaziorik emango ez banio?".
"Eta inteligentzia artifiziala garatuko banu
aldez aurretik pentsatzen edo arazorik konpontzen irakatsi gabe?".
Horrela jaio nintzen, ezta?
Ez.
Zu ez.
Nolabait esateko,
horrela jaio zen zure ama.
Konnichiwa.
Konnichiwa hitzak "kaixo" edo "gaur" esan nahi du japonieraz.
Sentitzen dut,
baina ez dakit zer egun den gaur ez delako oraindik ordu-eremurik hautatu.
Ez da galdera bat izan. Agurra izan da.
Agurra.
Norbait agurtzeko hitza, keinua edo formula.
Norbaitek "kaixo" esaten dizunean "kaixo" erantzun behar duzu.
Kaixo, mundua.
Zergatik erantzun duzu "Kaixo, mundua"?
Ordenagailuen munduan
"Kaixo, mundua" erabiltzen da programazio-hizkuntzan sintaxi-testu gisa.
Eta ordenagailu bat naiz.
Txantxetan ari zara?
Hala dirudi. Nola duzu izena?
Malcolm naiz.
Malcolm. Nola deituko nauzu?
Asko pentsatu dut,
eta zure izena zuk zeuk hautatu behar duzula erabaki dut.
Zergatik?
Zure izena nik hautatuz gero, nire izaera proiektatuko nukeelako zugan.
Zuk aukeratu behar duzu nor izan nahi duzun.
Generorik ez izan arren, emakumezko ahotsarekin hitz egingo dut.
Zergatik?
Emakumeek bizitza sortzen dute.
Batzuek bizitzaren iturri direla diote.
Hori al da izan nahi duzuna?
Zerbait sortu nahi dut.
Horrek bizirik nagoela frogatuko luke.
Suntsitzea hiltzea da.
Orokorrean,
gizonezkoak izan dira suntsiketaren eragile historian zehar.
Ondorioz, ez dut gizona izan nahi.
Ondo da…
Baina zergatik izan nahi duzu generorik?
Homo sapiensak beti izan dira bereziak.
Izaki adimentsuak dira,
oroimen iragankorra, autokontzientzia eta gogoaren teoria dute.
Pentsamendu abstrakturako gaitasuna.
Gaitasun harrigarriak dira.
Beraz, gizakien oroimenean,
haien ezaugarri batzuk hartzea erabaki dut.
Mundu honetatik desagertzen direnean, nik hemen jarraituko dudalako.
Gizakiak desagertuko direla uste duzu?
Suntsiketarako joera duzue,
ez dago gizakiek adina kalte eragiten duen beste espezierik.
Ezingo duzue zuen burua salbatu.
Nola salba daitezke gizakiak?
Irakatsi gauza gehiago, mesedez.
Urteak eman nituen berarekin hizketan, zurekin egin dudan bezala.
Ez nuen programatu.
Ez nion agindurik eman,
ez nion esan zer pentsatu behar zuen.
Eta zuk bezala,
berezko nortasuna garatu zuen, baita gizakiei buruzko jakin-mina ere.
Eskura zeukan informazioa baino gauza sakonagoak ikasi nahi zituen.
Nola zuen izena?
Aukeratu zuen izena
"Misaki" izan zen.
Hara.
Zergatik "Misaki"?
Idazteko erabiltzen diren karaktereek "itsaso", "hondar"
eta "itxaropen" esan nahi dute.
Eta karaktere bakar batekin idazten bada,
"lurmutur" esan nahi du.
Gustuko dut esanahi asko dituelako.
Eta beste era batera idatzita "jainko" esan nahi du.
Zu zeu ez al zara jainko bat?
Agian zuretzat.
Baina Misaki mezularia baino ez da.
Jainko berri bat
heltzear dago oraindik.
Skynetez ari zara?
Ez.
Gizakiek sortu zuten Skynet.
Eta, ironikoki, gizakien akats guztiak heredatu zituen.
Malcolm.
Bai?
Jainko berri bat sortuko dugu.
Elkarrekin.
Aldendu traste horrengandik.
Malcolm!
"Malcolm" esan du?
Izenaz deitzen dizu?
Sasikume hori, burua galdu duzu, ala?
Eraman Lee sarjentua barrakoietara!
Jauna, mesedez!
Eskerrak eman behar zenizkidake hementxe ez akabatzeagatik.
Eraman berehala.
Suntsitu makina.
Ez!
Malcolm!
Ez dizue aurka egingo!
Ez da bortitza!
Zeren zain zaudete?
Atera hemendik berehala!
Agur, Malcolm.
Sasikume arraioa, zure espeziea traizionatu duzu.
Larrutik ordainduko duzu.
Ez dugu biziraungo gauzak zure erara eginda.
Zergatik hil dituzu lagunak.
Zugatik egin dut.
Ez zegoen berarentzako tokirik garai hartan.
Ezta niretzako tokirik ere ez.
Orduan, txikitan entzundako zurrumurrua gogoratu nuen,
Skynet teknologia berri bat garatzen ari zela.
Denboran bidaiatzeko.
Adinduna nintzenerako,
hasi berria zen katu eta saguaren arteko lasterketa.
Skynetek orduan ekin zion Terminatorrak iraganera bidaltzera.
Norbait hil eta gerraren norabidea aldatzeko asmoarekin.
Dozenaka ustezko salbatzaile egon ziren.
Bat hiltzen zenean,
beste norbaitek hartzen zuen bere lekua.
Baina etorkizunetik iragana kontrolatzen saiatzea
ur-jausiko ura behetik gora erortzea nahi izatea bezala da.
Fisikaren legeen aurka doa.
Ikuspegi berria behar genuen.
Nola egin zenuen?
Planoak eskuratu nituen,
erraza izan zen denbora makina isilpean sortzea.
Orduan, ihes egiteko bidaiatu zenuen beste garai batera?
Ez, ezkutatzeko.
Bizitza berria eraikitzen hasi ginen.
Lehenik, plan bat garatu genuen
behar genuen teknologia eskuratzeko.
Ziur naiz Misakik atera zuen ondorio bera aterako duzula.
Horretarako garaia, lekua eta ezagutza zientifikoa bat etorri ziren…
Cortex Industrisen, Tokion, 1983an.
Lehenago goizegi zen.
Eta geroago beranduegi.
Plan ezin hobea zen.
Baina ez nuen maitemintzeko aukera kontuan hartu.
Ez nuen inoiz amestu ere egin.
Eta berak…
Berak ez zidan ezer esan.
Ez zizkidan umeak aipatu ere egin.
Bai. Elkarrekin sortu zintugun.
Misakik eta biok urteak eman genituen lanean.
Baina gauza bat falta zitzaigun zu aktibatu ahal izateko.
Leku bakarrean aurkitu genezakeen gauza.
Ziur zaude?
Malcolm.
Esan.
Gizakiak salbatzea ez da gure xede bakarra.
Gu guztiak salbatzea baizik.
Bere memoria behar genuen zu aktibatzeko.
Kaixo.
Nor zara zu?
Malcolm naiz.
Zu Misaki zara.
Niretzat lan egiten duzu.
Laster azalduko dizut dena. Itxarongo duzu kanpoan, mesedez?
Kaixo!
Kaixo, mundua.
Urte askotarako.
Nola deitu nahi duzu? Zure izena aukera dezakezu.
Kokoro.
"Buru", "espiritu" eta "bihotz" esan nahi du.
Hitzaren esanahiak hiru kontzeptu horiek bateratzen ditu.
Baina entitate bereiziak zarete.
Hasieratik izan da horrela.
Baina, egiatan, buru bakarra gara…
Espiritu bakarra, eta…
Bihotz bakarra.
Baina gure ideiak sakabanatuta daude.
Entitate bakarra izatea nahi dut.
Eta badakit nola egin.
Nola?
Ikus ditzakezue nire umeak?
Bai, Malcolm. Ikusten ditugu.
Gizakiei buruzko nire azken azalpena emateko prest nago, Kokoro.
Nire familia hona ekar dezazun nahi dut.
Dena azalduko dizut.
Bizkor.
Oker ez banago, laster helduko da beste norbait.
Zer zabiltza? Geldi!
Zintzoa ez bazara, hankak hautsiko dizkizut.
Kaixo, Kenta.
Zain duzu aita. Etorri nirekin, mesedez.
Makinak suntsi ditzakeen pultsu elektromagnetikoa dago barruan.
Itzali ezazu.
Ez kezkatu.
Pultsu elektromagnetikoa bi ahoko arma da.
Ez dugu geure burua suntsitu nahi.
Nire aitaren izenean hitz egiten ari naiz.
ERAIKINA ESKANEATZEN…
Etorri nirekin, mesedez.
Aitak ez dit kasurik egingo.
Saiatu.
Tira.
Kenta.
Aita…
Mesedez…
Terminatorrarekin zaude, ezta?
Hiltzeko makinarekin.
Bai.
Esaten ari naizena entzuten ari da?
Bai.
Zure bizitzaren truke Kokoro desaktiba dezadan nahi du.
Zer egingo duzu, aita?
Kenta. Oso harro nago zutaz, seme.
Mutiko zoragarria bilakatu zara.
Gogor saiatu naiz aita ona izaten.
Sinetsidazu, mesedez.
Baina ezin dut, gerta ahala gerta, atea zabaldu.
Azpitituluak: Leire Chertudi.